CELEX: 32010R0335
Language: lv
Date: 2010-04-22 00:00:00
Title: Komisijas Regula (ES) Nr. 335/2010 ( 2010. gada 22. aprīlis) par atļaujas piešķiršanu metionīna hidroksianaloga cinka helātam kā barības piedevai visām dzīvnieku sugām (Dokuments attiecas uz EEZ)

23.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 102/22
            
         KOMISIJAS REGULA (ES) Nr. 335/2010
   (2010. gada 22. aprīlis)
   par atļaujas piešķiršanu metionīna hidroksianaloga cinka helātam kā barības piedevai visām dzīvnieku sugām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka dzīvnieku barības piedevu izmantošanai jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.
            
         
               (3)
            
            
               Pieteikums attiecas uz atļauju metionīna hidroksianaloga cinka helātam, lai to izmantotu kā barības piedevu visām dzīvnieku sugām un klasificētu piedevu kategorijā “uzturfizioloģiskās piedevas”.
            
         
               (4)
            
            
               No Eiropas Pārtikas nekaitīguma iestādes (“Iestāde”) 2009. gada 11. novembra atzinuma (2), kas jālasa kopā ar 2008. gada 16. aprīļa atzinumu (3) un 2009. gada 2. aprīļa atzinumu (4), izriet, ka metionīna hidroksianaloga cinka helātam nav kaitīgas ietekmes uz dzīvnieku veselību, cilvēku veselību vai vidi. Saskaņā ar 2008. gada 16. aprīļa atzinumu minētā preparāta lietošanu var uzskatīt par pieejamā cinka avotu, un tas atbilst visu dzīvnieku sugu uzturfizioloģiskas piedevas kritērijiem. Iestāde iesaka atbilstošus pasākumus lietotāju drošībai. Tā neuzskata, ka jāievieš īpašas pēcpārdošanas uzraudzības prasības. Tā arī pārbaudīja ziņojumu par barībā lietotās dzīvnieku barības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (5)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Attiecīgi ir jāatļauj šā preparāta izmantošana, kā norādīts šīs regulas pielikumā.
            
         
               (6)
            
            
               Ar Komisijas 2009. gada 25. septembra Regulu (EK) Nr. 888/2009 par atļaujas piešķiršanu metionīna hidroksianaloga cinka helātam kā gaļas cāļu barības piedevai (5) šis preperāts jau tika atļauts kā barības piedeva gaļas cāļiem. Minētā regula ir jāatceļ.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas ietilpst barības piedevu kategorijā “uzturfizioloģiskās piedevas” un funkcionālajā grupā “mikroelementu maisījumi”, ir atļauts izmantot kā dzīvnieku barības piedevu atbilstīgi pielikumā paredzētajiem nosacījumiem.
   2. pants
   Regulu (EK) Nr. 888/2009 atceļ.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir piemērojama visās dalībvalstīs.
      Briselē, 2010. gada 22. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  The EFSA Journal (2009) 7, 11. lpp. 1381.
   
      (3)  The EFSA Journal (2008) 694, 1. lpp.
   
      (4)  The EFSA Journal (2009) 1042, 1. lpp.
   
      (5)  OV L 254, 26.9.2009., 71. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku sugas vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Elementa (Zn) saturs mg/kg kompleksā barībā ar 12 % mitruma saturu
               
            
                  
                     Uzturfizioloģisko piedevu kategorija. Funkcionālā grupa – mikroelementu maisījumi
                  
               
            
                  3b6.10
               
               
                  —
               
               
                  Metionīna hidroksianaloga cinka helāts
               
               
                  
                               
                           
                           
                              Piedevas raksturojums:
                              
                                           
                                       
                                       
                                          metionīna hidroksianaloga cinka helāts, kas satur ne mazāk kā 17,5 %–18 % cinka un 81 % (2-hidroksi-4-metiltio) butānskābes
                                       
                                    
                                           
                                       
                                       
                                          Minerāleļļa: ≤ 1 %
                                       
                                    
                        
                               
                           
                           
                              Analīzes metode (1):
                              Induktīvi saistītas plazmas atomu emisijas spektrometrija (ICP-AES) saskaņā ar EN 15510:2007
                           
                        
               
                  Visas sugas
               
               
                  —
               
               
                   
               
               
                  Lolojumdzīvnieki: 250 (kopā)
                  Zivis: 200 (kopā)
                  Citas sugas: 150 (kopā)
                  Piena kompleksā vai papildu aizstājējbarība: 200 (kopā)
               
               
                  
                              1.
                           
                           
                              Piedevu iekļauj barībā iepriekš sagatavota maisījuma veidā.
                           
                        
                              2.
                           
                           
                              Lietotāju drošībai: apstrādes laikā lieto elpceļu aizsarglīdzekļus, aizsargbrilles un cimdus.
                           
                        
               
                  2020. gada 13. maijs
               
            
         (1)  Sīkāka informācija par analīzes metodēm ir pieejama Kopienas references laboratorijas tīmekļa vietnē: http://irmm.jrc.ec.europa.eu/crl-feed-additives